Can Lis – Residency-ophold på Mallorca for arkitekter m.fl.: Slots- og Kulturstyrelsen
Arkitekter med væsentlig tilknytning til den danske arkitekturscene kan søge. Enkeltpersoner, såvel som tegnestuer og grupper kan søge ophold. Der gives ikke ophold til studerende.
Ansøgninger fra grupper der ønsker at benytte huset i forbindelse med projekter og forskning af tværfaglig karakter vil i højere grad blive prioriteret.
Huset har to modem bredbånd til internetopkobling, men ikke pc, tv eller dvd-afspiller. Vi gør opmærksom på, at huset ikke er tolerant over for f.eks. maling. Hvis du ønsker at anvende remedier, som kan sætte varige spor, bedes du gøre opmærksom på det i ansøgningen, og det kræver en særlig aftale, inden opholdet påbegyndes.
Huset rummer kun et par mindre soveværelser og er generelt beskedent indrettet. Det skal bemærkes at huset er placeret på en klippe uden nærmere afskærmning. Det kan derfor ikke anbefales at tage mindreårige børn med.
Læs mere om Can lis på www.canlis.dk.
Hvad kan der ansøges om:
Såfremt du ønsker at ansøge om tilskud til dækning af rejse- og transportudgifter, skal du angive det i ansøgningen samt vedlægge et budget der specificerer de udgifter der anmodes om støtte til.
Hvilke perioder kan der søges ophold:
Der kan ansøges om et ophold på 13 dage (svarende til én periode) eller et ophold på 26 dage (svarende til to sammenhængende perioder).
Grundet et åbent hus arrangement d. 1/6 2019, kan der dog ikke ansøges om et sammenhængende ophold der strækker sig over perioderne 10 og 11.
Ved fristen d. 7. februar er der mulighed for at søge residency-ophold i følgende perioder i 2019:
Ansøgningen skal indeholde en begrundelse for opholdet.
I ansøgningsskemaet skal følgende filer vedhæftes:
CV - maks. 2 A4 sider (fil format word eller pdf)
Uddybende beskrivelse af formålet med opholdet - maks. fem A4-sider (fil format word eller pdf)
Kunstnerisk dokumentation maks. 5 sider (fx billedfiler, fil format jpg eller pdf)
Grænsen for vedhæftede filer er maks. 15 MB
Ansøgningsfristen er kl. 23.59.
Can Lis stilles vederlagsfrit til rådighed i den tildelte periode. Der derudover søges et tilskud til rejse og transportudgifter fra Statens Kunstfonds Arkitekturudvalg i tilknytning til opholdet. Øvrige udgifter skal du selv stå for. Det er ikke muligt at søge yderligere støtte hos Statens Kunstfond i forbindelse med opholdet.
Er I flere personer, der vil søge om ophold sammen, skal hvert medlem af gruppen indsende en elektronisk ansøgning, hvor der henvises til de øvrige ansøgere. Ansøgningerne må gerne have identiske bilag. Hvis der kun indsendes én ansøgning, så udbetales alle midler til den person, der står anført som ansøger jf. afsnit om udbetaling.
Vi udbetaler et evt. tilskud til den NemKonto, der er knyttet til dit CPR/CVR-nummer, som oplyst i ansøgningen. Undtagelse: Du kan få udbetalt dit tilskud til udenlandsk konto hvis du jf. SKATs definition er fraflyttet Danmark, se definitionen fra SKAT her.
Du vil få besked om udvalgets afgørelse inden for 12 uger fra ansøgningsfristen.
Statens Kunstfonds Legat- og Projektstøtteudvalg for Arkitektur foretager en vurdering af den enkelte ansøgning. Statens Kunstfonds Legat- og Projektstøtteudvalg for Arkitektur har i perioden 2018-2021 følgende sammensætning: